als_Latn dik_Latn sag_Latn
Asport – Një personalitet i futbollit serb merr guximin të bëjë përgjegjëse Federatën Serbe të Futbollit për ngjarjet e stadiumit të Beogradit, ku u dhunua Kombëtarja Shqiptare.
Presidenti i Partizanit të Beogradit, Dragan Djuric, i njohur si një nga kundërshtarët më të fortë kreut të qeverisë së futbollit serb, Karaxhic, sulmoi autoritetet e sigurisë për lejimin e huliganëve në stadium, por edhe për injorimin e paralajmërimeve për dhunë. Sipas tij, fajin kryesor për incidentet që çuan deri në ndërprerjen e ndeshjes Serbi-Shqipëri në minutën e 41-të, në dhunë ndaj kuqezinjve, kore racite, injorim e vërshëllim te himnit kombëtar shqiptar, etj. etj, e kanë autoritetet serbe. Djuric shprehet se organizatorët e kësaj ndeshjeje nuk bënë asgjë për të parandaluar hyrjen në fushën e lojës të huliganëve, të cilët shkaktuan edhe trazirat që bënë xhiron e botës. Njëkohësisht, kreu i klubit të kryeqytetit serb komentoi edhe vendimin e UEFA-s, që i dha 3 pikët në tavolinë kombëtares serbe.
“Ky është një vendim jashtëzakonisht i njëanshëm nga UEFA, por autoritetet shtetërore duhet kuptojnë se përse është arritur në këtë konkluzion. Autoritetet serbe duhet t’i thonë publikut serb pse u lejuan ata 100 tifozë të dehur të bënin c’të donin dhe të prishnin ndeshjen? Pse u lejua një ultras, i cili doli edhe në stadiumin e Xhenovës dhe u shfaq në fushë ndaj Shqipërisë? Mos vallë donit edhe një “Heysel” serb? (tragjedia në stadiumin belg, më 29 maj 1985, gjatë ndeshjes mes Juventusit dhe Liverpulit, ku u vranë 39 tifozë dhe u plagosën rreth 600 të tjerë)? Dikush donte që të ndodhte gjakderdhje, siç donin ata në Xhenova. Dhe krijuesit janë të njëjtët”, pohon Djuriç për mediat serbe, duke patur parasysh djegien e flamurit shqiptar nga huligani Ivan Bogdanov. Ai shton se komisioneri i sigurisë në Federatën Serbe të Futbollit kishte paralajmëruar në mënyrë të qartë për këtë skenar.
You must be logged in to post a comment Login
als_Latn als_Latn als_Latn eng_Latn